Beesstert-sop | SARIE
Beesstert-sop	deur Barbara Joubert
500 g beesstert 30 ml sonneblomolie 1 ui, gekap 2 wortels, in die lengte gehalveer en in skywe gesny 1 groot selderystingel, in stukkies gesny 6 tamaties, in blokkies gesny 750 ml water 15 ml Worcestersous 1 lourierblaar sout en varsgemaalde swartpeper na smaak
Verhit jou oond tot 140 °C. Plaas beesstert in 'n kastrol. Maak toe met deksel en plaas in die oond vir minstens 4 uur. Haal uit en laat afkoel. Verwyder vleis van die bene en verwyder oortollige stukke vet. Behou die bene. Verhit olie in 'n kastrol. Braai ui, wortels en seldery saam vir sowat 10 minute. Gooi tamaties by en braai verder vir sowat 5 minute. Gooi vleis, beneen die jellie (wat vorm as die vleis afkoel) by. Voeg water, lourierblaar en Worcestersous by. Geur met sout en swartpeper. Maak kastrol toe met 'n deksel en laat stadig prut vir minstens 4 uur. Roer elke nou en dan. As jou sop te dik kook, kan jy nog 'n klein bietjie water byvoeg, maar onthou, dit moet lekker dik wees.
250 g witbroodmeel 250 g koekmeel 1 x 10 g-pakkie kitssuurdeeg 15 ml suiker 5 ml sout sowat 200 ml louwarm water
Verhit jou oond tot 180 °C. Meng witbroodmeel en koekmeel saam in 'n groot mengbak. Voeg suurdeeg, suiker en sout by. Maak 'n holte in die middel van die meel en voeg genoeglouwarm water by om 'n stywe deeg te vorm. Knie die deeg goed vir minstens 10 minute en sit terug in die mengbak. Smeer 'n klein bietjie olie oor en maak toe met 'n lap. Laat op 'n warm plek tot dubbel die grootte rys. Knie deeg af. Verdeel dit in 3 stukke en plaas in gesmeerde emaljebekers. Smeer 'n klein bietjie olie oor en laat tot dubbel die grootterys. Plaas in die warm oond en bak vir 1 uur.